Държавен вестник, бр. 26, 2013 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  26
Болести на меките тъкани (M60-M79) 
(М60-М63) Миопатии – миозит, калцификация и осификация в мускулите и други увреждания 
на мускулите. 
М62.4 Мускулна контрактура
(М65-М68) Увреждания на синовиалните обвивки и сухожилията – синовити и теносиновити, 
спонтанна руптура на синовията и сухожилията
(М70-М79) Други увреждания на меките тъкани – свързани с натоварване, претоварване и на­
тиск, бурсопатии, фибробластични увреждания и ентезопатии. 
Решенията са дадени в табличната част.
Остеопатии и хондропатии (M80-M94)
(М80-М85) Нарушения в плътността и структурата на костта – остеопороза със или без патоло­
гична фрактура, остеомалация при възрастни и нарушения в целостта на костите.
Решенията са дадени в табличната част.
М84.0 Лошо зараснала фрактура
Лошо зараснала фрактура или посттравматична артроза на ниво става на Шопарт се решават по 
буква „а“, а на ниво талус, калканеус, става на Листфранк и субталарна става се решава по буква 
„б“, и на ниво метатарзо-фалангиална става се решават по буква „в“.
М84.1 Незараснала фрактура (псевдоартроза)
Лъжливите стави са резултат най-вече на прекарани открити фрактури на крайниците. При тях 
обикновено е показано оперативно лечение. Случаите се решават по буква „б“.
(М86-М90) Други остеопатии 
М86 Остеомиелит. При случаите на хроничен огнестрелен, травматичен и хематогенен гноен 
остеомиелит с постоянни или периодично отварящи се фистули, със склонност към изостряне на 
процеса, с хроничен тромбофлебит, както и с увреждане на паренхиматозни органи се подвеждат 
по буква „а“ на рубриката. След преболедуване от остеомиелит, ако в продължение на три години 
след клиничното оздравяване няма рецидив и крайникът е без функционален дефицит, освидетел­
стваните са годни по графа 1 и графа 2.
М87 Остеонекроза. Аваскуларната некроза на главичката на първа МТФ кост на главата и на 
макарата на талуса, на навикуларната и кубоидната кост се решават по буква „а“, на главичката 
на втора до пета МТФ кости и кунеиформени кости се решават по буква „б“ и на тубер калканеус 
се решават по буква „в“.
М91.1 Юношеска остеохондроза на бедрената глава (Morbus Legg-Calve-Perthes). Прекаралите 
болестта на Пертес с настъпили значителни вторични изменения на тазобедрените стави, с огра­
ничение на движенията в тях и нарушена походка, с деформация на главата на бедрената кост 
и дегенеративни изменения на тазобедрените стави, дори при запазени движения в тях, както и 
претърпелите оперативно лечение се подвеждат по буква „а“.
Прекаралите болестта на Пертес без оперативно лечение с пълно възстановяване на главата на 
бедрената кост се подвеждат по буква „б“. 
Решенията са дадени в табличната част.
М93.2 Дисекиращ остеохондрит на колянната става (Morbus Konig). При дисекиращ остеохондрит 
на колянната става, установен клинично и доказан артроскопски и/или на ядрено-магнитен резо­
нанс, с увреда на половината и повече от носещата повърхност случаите се подвеждат по буква „б“.
Решенията са дадени в табличната част.
Други увреждания на костно-мускулната система и съединителната тъкан (M95-М99)
М95.4 Придобита деформация на гръдния кош и ребрата
При деформации на гръдния кош, вследствие прекарани възпалителни процеси, травми, опе­
ративни интервенции или други причини, годността се определя не по формата на гръдния кош, 
а въз основа на настъпилите смущения на органите в гръдния кош – бял дроб, сърце, големи 
кръвоносни съдове, хранопровод, трахея и др.
Клас XIV. Болести на пикочно–половата система (N00-N99)
Гломерулни болести (N00-N08)
Тук спадат: нефритен синдром (гломерулонефрит, нефрит), нефрозен синдром, наследствена 
нефропатия и други.
Решенията са дадени в табличната част.
Тубулоинтерстициални болести на бъбреците (N10-N16)
N10 Остър тубулоинтерстициален нефрит (пиелонефрит)
(N11-N16) Тубулоинтерстициални болести
Тук спадат: хроничен тубулоинтерстициален нефрит, обструктивна и рефлуксна нефропатия, 
тубулоинтерстициални и тубулни увреждания, предизвикани от лекарства и тежки метали, бал­
канска нефропатия и други.
Решенията са дадени в табличната част.
Бъбречна недостатъчност (N17-N19)
Случаите с остра бъбречна недостатъчност по всички графи са годни, ако не са настъпили 
усложнения и са минали най-малко 6 месеца от края на лечението.
Решенията са дадени в табличната част.